# name
Characterization of hyaluronic acid in culture broth using HPLC, CTAB and Carbazole assays

# metadata.dc.description[].value
Treballs Finals de Grau de Química, Facultat de Química, Universitat de Barcelona, Any: 2026, Tutors: Oscar Núñez Burcio, Marc Esplugas González, Carolina del Pino Hernández

# metadata.dc.description.abstract[].value
En aquest Treball Final de Grau s’ha avaluat la possibilitat d’emprar mètodes espectrofotomètrics com a alternativa complementària a la cromatografia de líquids d’alta eficàcia (HPLC) per a la quantificació de l’àcid hialurònic en mostres de fermentació bacteriana, en un context real de la indústria cosmètica.
Es van estudiar el mètode turbidimètric basat en el bromur de cetiltrimetilamoni (CTAB) i l’assaig de carbazol, utilitzant l’HPLC com a tècnica de referència. Ambdós mètodes van permetre seguir la tendència de producció d’àcid hialurònic durant la fermentació. No obstant això, van presentar limitacions importants associades a efectes de matriu i a la presència d’interferències.
El mètode CTAB va mostrar millors resultats analítics, arribant a presentar errors relatius inferiors al 5% en una mostra liofilitzada dins d’un rang específic de longituds d’ona (300–350 nm). Per contra, el mètode del carbazol va presentar problemes de sobrereacció a causa de l’ús d’àcid sulfúric concentrat, fet que va limitar la seva aplicabilitat en mostres reals.
En termes generals, els mètodes espectrofotomètrics ofereixen avantatges en termes de rapidesa, simplicitat i sostenibilitat en comparació amb l’HPLC, tot i que la seva menor especificitat i la influència de la matriu en redueixen la fiabilitat.
En conclusió, aquests mètodes poden ser útils com a eines complementàries per al seguiment del procés, però no substitueixen tècniques de referència com l’HPLC.

# metadata.dc.rights[].value
cc-by-nc-nd (c) Osorio Fernández, David, 2026

# metadata.dc.title[].value
Characterization of hyaluronic acid in culture broth using HPLC, CTAB and Carbazole assays

# metadata.dc.title.alternative[].value
Caracterització d’àcid hialurònic en medi de cultiu utilitzant els métodes de HPLC, CTAB i Carbazol